
PËR MIRATIMIN E MARRËVESHJES SË FINANCIMIT, NDËRMJET REPUBLIKËS SË SHQIPËRISË, PËRFAQËSUAR NGA MINISTRIA E FINANCAVE, E SHOQATËS RAJONALE PËR MENAXHIMIN E MBETJEVE TË NGURTA, KORÇË (KRWM) DHE KfW FRANKFURT AM MAIN, PËR FINANCIMIN E MASAVE SHOQËRUESE TË PROJEKTIT “MENAXHIMI I MBETJEVE TË NGURTA NË SHQIPËRINË JUGLINDORE”

Në mbështetje të nenit 100 të Kushtetutës dhe të neneve 17 e 23 të ligjit nr. 8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave

VENDOSI:
 
Miratimin e marrëveshjes së financimit, ndërmjet Republikës së Shqipërisë, përfaqësuar nga Ministria e Financave, e Shoqatës Rajonale për Menaxhimin e Mbetjeve të Ngurta, Korçë (KRWM) dhe KfW Frankfurt am Main, për financimin e masave shoqëruese të projektit “Menaxhimi i mbetjeve të ngurta në Shqipërinë Juglindore”, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

